CELEX: C2007/042/64
Language: da
Date: 2007-02-24 00:00:00
Title: Sag T-404/06 P: Appel iværksat den 22. december 2006 af Det Europæiske Erhvervsuddannelsesinstitut til prøvelse af dom afsagt den 26. oktober 2006 af Retten for EU-personalesager i sag F-1/05, Landgren mod Det Europæiske Erhvervsuddannelsesinstitut

24.2.2007   
            
            
               DA
            
            
               Den Europæiske Unions Tidende
            
            
               C 42/37
            
         Appel iværksat den 22. december 2006 af Det Europæiske Erhvervsuddannelsesinstitut til prøvelse af dom afsagt den 26. oktober 2006 af Retten for EU-personalesager i sag F-1/05, Landgren mod Det Europæiske Erhvervsuddannelsesinstitut
   (Sag T-404/06 P)
   (2007/C 42/64)
   Processprog: fransk
   Parter
   
      Appellant: Det Europæiske Erhvervsuddannelsesinstitut (Torino, Italien) (ved avocat G. Vandersanden)
   
      Den anden part i appelsagen: Pia Landgren
   Appellantens påstande
   
               —
            
            
               Appellen antages til realitetsbehandling og appellanten gives medhold
            
         
               —
            
            
               dommen afsagt den 26. oktober 2006 af Retten for EU-personalesager i sag F-1/05, Landgren mod Det Europæiske Erhvervsuddannelsesinstitut, der er genstand for den foreliggende appel, ophæves og det anerkendes derfor, at afgørelsen om afskedigelse af Pia Landgren truffet den 25. juni 2004 er lovlig, hvilket medfører, at der ikke er retsgrundlag for nogen form for godtgørelse
            
         
               —
            
            
               Pia Landgren tilpligtes at betale sagens omkostninger, herunder sine egne omkostninger i forbindelse med sagen for Retten for EU-personalesager.
            
         Anbringender og væsentligste argumenter
   Ved dom af 26. oktober 2006, som påstås ophævet i forbindelse med den foreliggende appel, har Retten for EU-personalesager annulleret afgørelsen truffet den 25. juni 2004 af Det Europæiske Erhvervsuddannelsesinstitut om opsigelse af Pia Landgrens tidsubegrænsede kontrakt som midlertidigt ansat og anmodet parterne om efter aftale at fastsætte økonomisk godtgørelse, som følge af ulovligheden af afgørelsen.
   Til støtte for påstanden om ophævelse af nævnte dom, har Instituttet gjort to anbringender gældende, hvoraf det første vedrører tilsidesættelse af rækkevidden af begrundelsespligten. Appellanten gør gældende, at der ikke er noget retsgrundlag for at forpligte appellanten til at begrunde afgørelsen om afskedigelse af en midlertidigt ansat, og i tilfælde af at det modsatte konstateres, at den appellerede dom tilsidesætter artikel 47 i ansættelsesvilkårene for de øvrige ansatte (1) og retspraksis vedrørende denne bestemmelse. Appellanten gør desuden gældende, at den anfægtede dom fejlagtigt støtter sig på aftaler og vedtagelser, som ikke finder anvendelse mellem institutionerne og deres personale. Appellanten gør endvidere gældende, at den appellerede dom indeholder en uoverensstemmelse mellem det formelle krav om begrundelse og det kendskab, som den berørte person har ret til at få om begrundelsen for afgørelsen om opsigelse.
   I forbindelse med det andet anbringende, har appellanten gjort gældende, at den appellerede dom indeholder en retlig fejl som følge af på den ene side en urigtig gengivelse af de faktiske omstændigheder og på den anden side tilsidesættelse af den almene interesse, idet den fører til en fejlagtig vurdering af de forhold, som Pia Landgren blev informeret om, og som udgør begrundelsen for afgørelsen om afskedigelse.
   
      (1)  Vilkårene for de øvrige ansatte i Fællesskaberne blev fastlagt ved artikel 3 i Rådets forordning (EØF, Euratom, EKSF) nr. 259/68 af 29.2.1968 om vedtægten for tjenestemænd i De Europæiske Fællesskaber og om ansættelsesvilkårene for de øvrige ansatte (EFT 1968 I, s. 30).